Татарстанда иң матур сыерны сайладылар (ФОТО)

	 «Агроволга-2021» Халыкара агросәнәгать күргәзмәсе кысаларында Татарстанда сыерлар арасында матурлык конкурсы узды. Анда голштин токымыннан булган 90 сыер арасыннан иң яхшылары сайланды. Бәйсез бәяләү һәм конкурста җиңүчеләрне сайлау өчен Венгр Республикасының голштино-фриз токымлы эре мөгезле терлекләр җитештерүчеләрнең милли Ассоциациясе халыкара бәяләүче Шебёк Тамашны чакырылган иде.	 Әлеге чарада Татарстан Республикасы Премьер-министры урынбасары - Татарстан Республикасы авыл хуҗалыгы һәм азык-төлек министры Марат Җәббаров, Россия Авыл хуҗалыгы министрлыгының Терлекчелек һәм нәсел эше департаменты бүлеге башлыгы Ольга Ласточкина катнашты.
«Таналар» төркемендә беренче урынны Кукмара районының Вахитов исемендәге хуҗалыктан Илнур Шәмсетдинов алды, 2 урында - Әлки районының «Красный Восток Агро» хуҗалыгыннан Руслан Нуруллин, 3 урында Кукмара муниципаль районының «Урал» җәмгыятеннән Айдар Галиев.

«Яшь сыерлар» төркемендә беренче урынны Балтач муниципаль районының «Кызыл юл» хуҗалыгыннан Рәис Нигъмәтшин алды, икенче урында - Алабуга муниципаль районының «Мир» җәмгыятеннән Андрей Ветошкин, өченче урында - Кукмара муниципаль районының «Вахитово» хуҗалыгыннан Шамил Галиәхмәтов.           
	---	
«Элита»

	№ --- | 03.07.2021	


